Kamu bisa jelasin ke aku soal Bimaristan dalam bahasa melayu?

Bimaristan ialah satu perkataan Parsi (بیمارستان bīmārestān) yang bererti hospital, gabungan Bimar- daripada Parsi Tengah (Pahlavi) vīmār atau vemār, bermakna "sakit" dan -stan sebagai akhiran lokasi dan tempat. Semasa Zaman Kegemilangan Islam, perkataan "Bimaristan" digunakan untuk merujuk kepada hospital dalam erti kata moden, suatu institusi di mana mereka yang sakit boleh pergi untuk mendapatkan perkhidmatan perubatan daripada kakitangan berkelayakan. Dari segi ini, pakar perubatan Muslim merupakan yang pertama membezakan hospital dengan pelbagai bentuk kuil penyembuhan, hospis, rumah sakit otak dan rumah pesakit kusta, yang sebenarnya pada waktu purba lebih merupakan tempat mengasingkan mereka yang sakit dan gila daripada masyakat "berbanding memberikan perkhidmatan merawat yang sebenarnya." Oleh itu hotel Bimaristan zaman pertengahan ini kini dianggap sebagai "hospital pertama" dalam erti kata moden perkataan ini. Hospital awam, hospital sakit jiwa dan sekolah perubatan yang pertama juga diperkenalkan oleh pakar perubatan Muslim zaman pertengahan.